stanford-oval/wikipedia huggingface dataset:
שון קלייר

| --- | --- |
אין תמונה חופשית
 לידה:  29 במרץ 1987 (בן 37) לואיוויל, ארצות הברית 
 מדינה:  ארצות הברית 
 תקופת הפעילות:  מ-2013
 פרופיל ב-IMDb
 
שון תומפסון קלייר (באנגלית: Sean Thompson Kleier; נולד ב-29 במרץ 1987) הוא שחקן אמריקאי.
ביוגרפיה

קלייר נולד וגדל בלואיוויל, קנטקי, שם התחנך בבית הספר קנטקי קאנטרי (אנ'). בהמשך למד לתקופה קצרה במכללת בואודין (אנ') במיין לפני שעבר לניו יורק. בניו יורק לקח חלק בקבוצת האימפרוביזציה Upright Citizens Brigade (אנ').
קלייר הוא מייסד שותף של חברת ההפקה והמדיה Motiv Creative, בה קלייר ואחיו יוצרים תוכן עבור קבוצות הסברה פוליטית.
קריירה

בשנת 2013 ביצע קלייר הופעת אורח בסדרת המערכונים "Hey Girl" של רשת MTV.
בשנת 2014 שיחק בתפקיד ראשי בסדרת הטלוויזיה "Mr. Right".
בשנת 2015 שיחק בתפקיד קטן בסרט הקולנוע "המתמחה".
בשנת 2018 גילם קלייר את הסוכן סטולץ בסרט "אנטמן והצרעה".
בשנת 2020 שיחק בתפקיד ראשי בסרט הטלוויזיה של ערוץ לייפטיים "Chris Watts: Confession of a Killer".
בשנת 2021 לוהק לתפקיד בסרט הקומדיה הרומנטית "בקרוב אצלכם", שהוקרן לראשונה בנטפליקס ב-4 באוגוסט 2022.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | Julia | טים |  |
| 2014 | She Lights Up Well | זאק |  |
| 2014 | Homeward. | ג'וליאן |  |
| 2015 | Hamlet, Son of a Kingpin | לארטס |  |
| 2015 | המתמחה | ברמן |  |
| 2016 | The Hudson Tribes | השוטר רוסו |  |
| 2017 | After Party | הוליס |  |
| 2017 | Sam | דוק |  |
| 2017 | Life Hack | פיטר |  |
| 2017 | Off Season | דבון |  |
| 2018 | אנטמן והצרעה | הסוכן סטולץ |  |
| 2022 | בקרוב אצלכם | ניק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | Futurestates | בן | סדרת רשת; פרק: "Elliot King Is Third" |
| 2013–2014 | Hey Girl | ביילי | 2 פרקים |
| 2014 | מזכירת המדינה | טיילר קול | פרק: "Pilot" |
| 2014 | הרומן | וויל | 2 פרקים |
| 2014–2015 | Mr. Right | ברייס | סדרת רשת; 6 פרקים |
| 2015 | רגעים קטנים של אושר | מיקאל | 7 פרקים |
| 2015–2017 | Odd Mom Out | לקס פון וובר | תפקיד ראשי (3 עונות); 30 פרקים |
| 2016 | יאנגר | לוקאס | פרק: "P Is for Pancake" |
| 2016 | תובעת על עקבים | ג'וש פלק | פרק: "Bad Deals" |
| 2018 | שוטרים בדם | בובי ג'ונס | פרק: "Legacy" |
| 2019 | שיקגו FIRE | קית' | פרק: "What I Saw" |
| 2020 | Chris Watts: Confession of a Killer | כריס ווטס | סרט טלוויזיה של Lifetime |
| 2020 | מוקד 911 | גרג | 4 פרקים |
| 2023 | נאשמים | זיק תומפסון | פרק: "Brenda's Story" |
| 2023 | Up Here | טריפ לאנג | סדרת טלוויזיה עתידית של הולו |
הערות שוליים

↑  "'Odd Mom Out' actor grew up in Louisville". courier-journal.com. נבדק ב-25 באוגוסט 2017. {{cite web}}:  (עזרה)
↑  "Sean Kleier". Bravo TV. 2015-01-15. נבדק ב-25 באוגוסט 2017. {{cite web}}:  (עזרה)
↑  "Motiv Creative | Content That Motivates". www.meetmotiv.com (באנגלית אמריקאית). נבדק ב-2018-05-29.
↑  "Shit Anti-Corruption Comedians Say: An Interview with Ryan & Sean Kleier". Blunderbuss Magazine (באנגלית אמריקאית). 2014-11-04. נבדק ב-2018-05-29.
↑  Sean Kleier, Bravo, ‏5 בundefined 2015
↑  Sean Kleier, an actor, is he dating Isabelle Marie McKay? Actor Relationship Timeline: Wedding Season, theancestory.com, ‏4 ביולי 2022
↑  "Ant-Man and the Wasp Casts Major New Character". screenrant.com. 24 באוגוסט 2017. נבדק ב-25 באוגוסט 2017. {{cite web}}:  (עזרה)
↑  Ed Stockly, What's on TV Saturday, Jan. 25: 'Chris Watts: Confessions of a Killer' on Lifetime - Los Angeles Times, Los Angeles Times, ‏6 בundefined 2020
↑  Tom Grater, Deadline, Deadline, ‏4 במרץ 2021
תקשורת מחשבים - מונחים
מונחים בסיסיים

נתונים: פרטי המידע הבסיסיים
תקשורת נתונים: תהליכים ומערכות להעברת נתונים בין מחשבים או מכשירים אלקטרוניים אחרים, ללא העברה פיזית של אמצעי לאחסון נתונים (כמו תקליטון, תקליטור וכדומה) ביניהם, אלא באמצעות תווך כלשהו אשר משמש לתקשורת.
רשת מחשבים: (Network) מערכת המיועדת לתקשורת בין שני מחשבים או יותר. המחשבים מתקשרים דרך ערוצי תקשורת (ערוץ תקשורת יכול להיות גם אלחוטי) לפי פרוטוקולי תקשורת.
Session: החלפת מידע אינטראקטיבית חצי-קבועה, הידועה גם כ"דיאלוג", "שיחה" או "פגישה", בין שני מכשירים מתקשרים או יותר, או בין מחשב למשתמש קצה.
אינטרנט: רשת מחשבים עולמית, המחברת רשתות מחשבים שונות, ומקשרת בין מחשבים בכל העולם.
יישומים נפוצים

שרת–לקוח: (Client/Server) היא ארכיטקטורת תוכנה לחישוב מבוזר, אשר מגדירה את היחס בין תוכנות שמשתפות פעולה. המודל מחלק את המשימות או עומס העבודה בין ספק השירות או המשאבים - השרת , לבין מבקש השירות - הלקוח . שרת–לקוח היא אחת מתצורות ההתקשרות הנפוצות ברשתות מחשבים. השרת הוא תוכנה פסיבית, המאזינה לרשת ומחכה לקבל בקשות. הלקוח לעומתו בדרך כלל מהווה את ממשק המשתמש - הוא מופעל על ידי המשתמש ופונה לשרת כאשר הוא זקוק למידע או שירותים ממנו.
שרת: מחשב ותוכנה המותקנת בו המחוברים לרשת מחשבים ותפקידם לספק שירותים שונים למחשבים ברשת. דוגמה לשרתים: שרת קבצים, שרת דואר.
עמית לעמית: (Peer to peer) רשת בה כל משתתף (מחשב/אפליקציה) הוא גם שרת וגם לקוח.
רכיבי תקשורת

כרטיס רשת: (NIC - Network Interface Card) רכיב המאפשר למחשבים להתחבר לרשת מחשבים
משחזר: (Repeater) רכיב המאפשר להגדיל את התחום הפיזי של הרשת על ידי ניקוי והגברת האותות המועברים. עובד בשכבה הפיזית של מודל ה-OSI.
גשר: (Bridge) רכיב המחבר בין שני חלקים של אותה הרשת ומסנן תעבורה ביניהם על פי כתובות MAC. עובד בשכבת הקו של מודל ה-OSI.
מרכזת: (Hub) רכיב המאפשר להגדיל את התחום הפיזי של הרשת על ידי ניקוי והגברת האותות המועברים ולחבר לאותה המדיה מספר רכיבים במקביל (Repeater רב ערוצי). עובד בשכבה הפיזית של מודל ה־OSI.
מתג: (Switch) רכיב המחבר בין מספר חלקים של אותה הרשת ומסנן תעבורה ביניהן על פי כתובות MAC (גשר רב ערוצי). עובד בשכבת הקו של מודל ה-OSI.
נתב: (Router) רכיב המקשר בין שתי רשתות שונות. נתבים מהווים את התשתית לרשת האינטרנט. עובד בשכבת הרשת של מודל ה-OSI.
BRouter: רכיב ברשת מחשבים המהווה שילוב בין נתב לגשר.
נקודת גישה: (Access Point) התקן המבצע את התקשורת האלחוטית
נקודה חמה: (Hot spot) אזור ציבורי או מסחרי בו מוצעת גישה אלחוטית לאינטרנט, בין אם בחינם או בתעריף לפי שעות או ימים.
Power-line: טכנולוגיה לתקשורת נתונים מעל רשת החשמל הביתית המעבירה מידע במהירות של עד 14 מגהביט לשנייה. מוצרי PowerLine עושים שימוש במפרט HomePlug 1.0. העברת הנתונים על רשת החשמל לא מושפעת ממה שקורה לקווים מבחינת העברת זרם חזק למכשירים שונים ולתאורה.
שער: (Gateway) משמש לחיבור רשתות בעלות ארכיטקטורה שונה, שער מסוגל לחבר רשתות שונות בכל שבע השכבות. לעיתים משתמשים במושג זה כדי לתאר מערכת המתרגמת בין פרוטוקולי תקשורת שונים.
מבנה

טופולוגית רשת: מודל המתאר את המבנה הפיזי או הלוגי של הרשת.
מודל ה־OSI: מודל שכבתי למימוש תקשורת ברשת מחשבים.
מודל ה־TCP/IP: מודל שכבתי למימוש תקשורת ברשתות מחשבים. התקשורת באינטרנט ממומשת על פי מודל זה.
מבנה > מבנה פיזי

כתובת MAC: (ראשי תיבות: Media Access Control Address) כתובת רשת באורך של 48 ביט, שהיא ייחודית לכרטיס הרשת או לנתב, ומשמשת לצורך מיתוג המידע בין התקני הרשת השונים באותה הרשת. בניגוד לכתובת IP, אותה ניתן לשנות באופן דינאמי, כתובת MAC צרובה לזיכרון בזמן היצור ותפקידה דומה לברקוד.
מדיית תקשורת: (Communication media) התווך בו מועברים אותות התקשורת
זוגות שזורים: (Twisted pairs) מדיית תקשורת לרשת מקומית, מבוססת על זוגות של כבלי נחושת השזורים זה בזה.
RJ-45: תקן מחברים לכבלי זוגות שזורים.
UTP: (ראשי תיבות: Unshielded Twisted Pairs) כבל זוגות שזורים ללא סיכוך מפני הפרעות חיצוניות.
STP: (ראשי תיבות: Shielded Twisted Pairs) כבל זוגות שזורים בעל סיכוך מפני הפרעות חיצוניות.
כבל קואקסיאלי: (coaxial cable) מדיית תקשורת, מבוססת על גיד נחושת אחד וסיכוך נחושת.
BNC: תקע ומפצל לכבלים קואקסיאליים.
סיב אופטי: מדיית תקשורת המבוססת על חומרים שקופים ועקרונות באופטיקה להעברת אותות בצורת אור.
תקשורת אלחוטית: תקשורת המבוססת על גלים אלקטרומגנטיים להעברת נתונים ללא צורך בפריסת מדיית תקשורת בין שני קצוות הרשת.
התנגשות: (Collision) שתי חבילות נתונים הנפגשות על אותה מדיית תקשורת וגורמות לאיבוד המידע בשתיהן
שידור חוזר: (Re-transmission) בחלק מפרוטוקולי התקשורת יש זיהוי לאיבוד מידע שלאחריו המידע משודר שוב
מתחם התנגשות: (Collision domain) האזור ברשת מחשבים בו שידור של שני קצוות במקביל יוביל להתנגשות
מתחם שידור: (Broadcast domain) האזור ברשת מחשבים התחום על ידי נתבים
מבנה > מבנה לוגי

פרוטוקול תקשורת: אוסף חוקים שיוצרים צורת תקשורת מוסכמת
ניתוב: (routing) תהליך המספק אמצעי לתכנון נתיב להעברת חבילת מידע בין נקודות קצה ברשת.
כתובת IP: (ראשי תיבות: Internet Protocol Address) כתובת ייחודית הניתנת לכל רכיב ברשת מחשבים המבוססת על פרוטוקול ה-IP.
פורט: (port) ערוץ לוגי שדרכו יכולות תוכנות להעביר נתונים באופן ישיר.
שקע: (socket) נקודת קצה של זרם נתונים בתקשורת בין תהליכים על גבי רשת מחשבים.
רשת מקומית וירטואלית: (VLAN - Virtual Local Area Network) מקטע ברשת מקומית המופרד בצורה לוגית משאר הרשת.
ACL: (ראשי תיבות: Access Control List) אמצעי לאכיפת מדיניות אבטחה ברשתות.
מיתוג מנות: (Packet switching) טכניקה להעברת תשדורות שבה אין מקצים מראש מסלול פיזי בין המקור ליעד, אלא כל אימת שיש למשתמש הודעה מוכנה למשלוח, היא נשלחת, כהודעה שלמה או במנות אחדות, במסלול המתאים לאותו רגע.
Metanet: רשת מחשבים ללא מיקום מרכזי, בדומה לפרי נט.
מבנה > מבנה לוגי > רשתות לפי היקף

רשת אישית: (PAN - Personal Area Network) רשת התקנים שכל רכיביה נמצאים בשימוש על ידי משתמש אחד.
רשת מקומית: (LAN - Local Area Network) רשת מחשבים המתפרסת על אזור גאוגרפי מוגבל (עד אלפי מטרים רבועים)
רשת עירונית: (MAN - Metropolitan Area Network) רשת מחשבים המחברת בין רשתות מקומיות באותו מתחם עירוני או קמפוס.
רשת אזורית: (WAN - Wide Area Network) רשת מחשבים המחברת בין רשתות מקומיות על פני מרחב גאוגרפי לא מוגבל.
תקנים ופרוטוקולים

ראו גם קטגוריה:תקנים בתקשורת מחשבים
ראו גם קטגוריה:פרוטוקולי אינטרנט
ראו גם קטגוריה:פרוטוקולי ניתוב
תקנים ופרוטוקולים > פרוטוקולים לשימושים כלליים

פרוטוקול ALOHA: פרוטוקול השייך לשכבת הקו של מודל ה-OSI - פרוטוקול Media Access Control) MAC)
DHCP: (ראשי תיבות: Dynamic Host Configuration Protocol) - פרוטוקול להקצאה דינמית של כתובות IP.
DNS: (ראשי תיבות: Domain Name System) מערכת להתאמה בין שמות תחום (דומיין, תחילתן של כתובות URL) לכתובות IP.
HTTP: (ראשי תיבות: Hypertext Transfer Protocol) פרוטוקול לבקשת תוכן ומסירתו באינטרנט.
DSSS/FHSS: (ראשי תיבות: Direct-Sequence Spread Spectrum / Frequency-Hop Spread Spectrum) פריסת ספקטרום בסדרה מתוכנתת ופריסת תדר בקפיצות אקראיות. שתי טכנולוגיות "ספקטרום מרוח" המשמשות לשדר אלחוטי של נתונים. "מריחת הספקטרום" (בניגוד ליציבות התדר של תחנת רדיו ארצית, למשל) מקטינה את הרגישות לרעשים ולשיבושים אחרים, אך היא אפשרית רק במחיר "יתירות" מסוימת בשידור ולכן "בזבוז" של רוחב פס. עם DSSS, טכנולוגיה הנמצאת בשימוש ב-802.11, השידורים מופצים בכל רוחב הפס על מספר ערוצים חופפים. ב-FHSS, הנמצא בשימוש מוצרי רשת מוקדמים ובטלפונים אלחוטיים, השידור קופץ באופן אקראי מתדר אחד לשני.
NAT: (ראשי תיבות: Network Address Translation) - תרגום כתובת רשת.
SSH: (ראשי תיבות: Secure Shell) פרוטוקול המאפשר גישה מוצפנת למערכות מרוחקות המבוססות Unix.
TLS: (ראשי תיבות: Transport Layer Security) פרוטוקול תקשורת המקנה חיבור לוגי מאובטח ומוצפן בין שני יישומים ברשת, החליף את SSL.
UDP: (ראשי תיבות: User Datagram Protocol) פרוטוקול מהיר לבקרה על העברת נתונים ללא אימות.
TCP: (ראשי תיבות: Transmission Control Protocol) פרוטוקול העברת נתונים מדויקת עם אימות.
VPN: (ראשי תיבות: Virtual Private Network) רשת פרטית מדומה.
WPA: (ראשי תיבות: Wireless Protected Access) תקן זמני, הנתמך על ידי התעשייה, מהווה חלק מתוך הסטנדרט 802.11i, ועושה שימוש ב-TKIP.
תקנים ופרוטוקולים > פרוטוקולים לשימושים ספציפיים

NNTP: (ראשי תיבות: Network News Transfer Protocol) פרוטוקול לשליחה והעברה של קבוצות דיון.
SMTP: (ראשי תיבות: Simple Mail Transfer Protocol) פרוטוקול לשליחה והעברה של דואר אלקטרוני.
POP3: (ראשי תיבות: גרסה-3 Post Office Protocol) פרוטוקול לשליפה של דואר אלקטרוני משרתי דואר אלקטרוני.
IMAP: (ראשי תיבות: Internet Message Access Protocol) פרוטוקול המאפשר למשתמש לנהל תיבת דואר אלקטרוני מבוססת שרת.
IRC: (ראשי תיבות: Internet Relay Chat) הוא פרוטוקול המשמש לשיחה טקסטואלית ברשת האינטרנט.
SNMP: (ראשי תיבות: Simple Network Management Protocol) פרוטוקול המאפשר ניהול וניטור של כל רכיבי הרשת מתחנת ניהול אחת.
FTP: ראשי תיבות: File Transfer Protocol) - פרוטוקול העברת קבצים, לרוב מעל פורט 21, בין מחשבים או מכונות שונות.
SFTP: (ראשי תיבות: SSH File Transfer Protocol) - פרוטוקול העברת קבצים מאובטח, לרוב מעל פורט 22, בין מחשבים או מכונות שונות.
מונחים נוספים

תוכנה - מונחים
חומרה - מונחים
אחסון נתונים - מונחים
How Much Time Do We Have Left

"How Much Time Do We Have Left" (בעברית: "כמה זמן עוד נשאר לנו?") הוא סינגל שהוקלט על ידי הזמר הסלובני קלמן סלקוניה. את השיר הוציאה ב-25 בינואר 2025 לאור חברת התקליטים יוניברסל מיוזיק סלובניה, והוא נכתב על ידי סלקוניה, מאיה סלאטינשק וראיין סמול, שגם הפיקו אותו מוזיקלית. לאחר זכייתו ב-EMA 2025, הקדם הסלובני לתחרות הזמר של האירוויזיון, נבחר לייצג את סלובניה באירוויזיון 2025, שיתקיים בבזל שבשווייץ.
תחרות הזמר של האירוויזיון > EMA 2025

EMA 2025 הייתה המהדורה ה-25 של הקדם הסלובני לאירוויזיון. בסיבוב הראשון העניקו פאנל של שופטים, המחולק לכמה קבוצות מיקוד, ניקוד לפי השיטה הנהוגה באירוויזיון (1–8, 10 ו-12 נקודות לשיר הטוב ביותר). שני השירים שקיבלו את מירב הנקודות העפילו לשלב הבא, בו זהות הזוכה נקבעה על ידי הצבעת הקהל בלבד.
ב-13 בדצמבר 2024 אושר כי סלקוניה ישתתף ב-EMA 2025 עם השיר "How Much Time Do We Have Left".‏ השיר זכה בתחרות ב-1 בפברואר 2025 לאחר שני סבבי הצבעה, וכך נבחר לייצג את סלובניה באירוויזיון.
תחרות הזמר של האירוויזיון > באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) עתיד לפצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-28 בינואר 2025 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו.‌ סלובניה שובצה להתחרות בחלקו הראשון של חצי הגמר הראשון, שיתקיים ב-13 במאי.
הערות שוליים

↑  "Objavljeno vabilo za izbor EMA 2025" [Call for EMA 2025 published] (בסלובנית). RTVSLO. 2024-10-28. נבדק ב-2024-10-29.
↑  Ljuština, Stevan (2025-02-01). "Slovenija 2025 | Klemen je 30. slovenački predstavnik". Evrovizija.rs. נבדק ב-2025-02-01.
↑  "Znani so nastopajoči na Emi 2025" [The performers at Ema 2025 are known] (בסלובנית). RTVSLO. 13 בדצמבר 2024. נבדק ב-13 בדצמבר 2024. {{cite web}}:  (עזרה)
↑  "'EMA' winner Klemen will represent Slovenia in Basel". Eurovision.tv. EBU. 2025-02-01. נבדק ב-2025-02-01.
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "How to watch the Semi-Final Draw for the Eurovision Song Contest 2025". Eurovision.tv (באנגלית). EBU. 2025-01-27. נבדק ב-2025-01-27.
↑  Farren, Neil (2025-01-28). "Eurovision 2025: Semi-Final Allocation Draw Held in Basel". Eurovoix (באנגלית בריטית). נבדק ב-2025-01-28.
כנסיית העוגן

| --- | --- |

שרידי כנסיית ברניקי על רקע הכנרת
 היסטוריה
 תקופות:  התקופה הביזנטית התקופה העבאסית 
 אתר ארכאולוגי
 ארכאולוגים:  יזהר הירשפלד
 מצב:  חורבה
 גישה לציבור:  כן
 מיקום
 מדינה:  ישראל 
 מיקום:  הר ברניקי
 קואורדינטות:  32°46′32″N 35°32′22″E﻿ / ﻿32.775575006885°N 35.539499470736°E﻿ / 32.775575006885; 35.539499470736
  (למפת הגליל העליון מוגדלת) כנסיית העוגן(למפת הגליל העליון רגילה) כנסיית העוגן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כנסיית העוגן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כנסיית העוגן
 
כנסיית העוגן, היא אתר ארכאולוגי בפסגה המזרחית של הר ברניקי ובו שרידי כנסייה מהתקופה הביזנטית והעבאסית. הר ברניקי, שלו פסגה מערבית ומזרחית, ממוקם מערבית לטבריה ומתנשא לגובה של 200 מטר מעליה, כאשר צידו המזרחי הוא מצוק ובו מספר רב של מערות. ההר חולש על פני כל אזור העיר טבריה וממנו תצפית על האזור.
רקע היסטורי

במשך שנים חוקרים חשבו שבפסגת הר ברניקי נמצא ארמון מפורסם שבנה הורדוס אנטיפס בשנת 20 לספירה ואותו תיאר יוסף בן מתתיהו כארמון מפואר ומהודר. בשנת 61 לספירה סופח אזור טבריה לתחום שלטונו של אגריפס ואחותו ברניקי ולכן הדעה הייתה שבראש ההר ניצב ארמונה. מה גם שהשם הערבי שניתן להר, רמז לכך: קצר בנת אל-מליכ – כלומר ארמון בת המלך.
התקופה הביזאנטית

בשנים 1990–1992 בוצעה חפירה ארכאולוגית בראש ההר על ידי יזהר הירשפלד שחשף את שרידי כנסיית העוגן. השם ניתן לכנסייה על שום אבן העוגן הגדולה שנתגלתה באפסיס הכנסייה. יתרה מכך, התברר לחופרים שהכנסייה היוותה חלק ממערך הבנייה הכביר של יוסטיניאנוס. עדות לכך ניתן לראות בחומת הביצור הגדולה שעולה עד לפסגה המערבית של הר ברניקי, חומה שהיא בעובי של 2.5 מטר וגובהה היה בין 8 עד עשרה מטרים.
הכנסייה הגדולה נבנתה במאה השישית לספירה ככל הנראה גם במטרה שתיראה למרחוק, היות שזו הייתה שיא התקופה הצליינית בארץ. הכנסייה המפוארת כללה בסיליקה גדולה, שתי שורות של עמודים, פסיפסים צבעוניים מעוטרים בחיות, בור מים, יחידות מגורים, בית בד. הממצאים מעידים על איכות הבנייה הגבוהה והפאר של הכנסייה.
אבן העוגן נתגלתה תחת שולחן המזבח. האבן במשקל של כמעט חצי טון, היא מתקופת הברונזה הקדומה. עובדה זו, הותירה את החוקרים ללא תשובה לגבי משמעותה של האבן, למה היא הובאה והועלתה למקום הקדוש בכנסייה. ההשערה הנפוצה כיום טוענת שהאבן קשורה איכשהו לישו. הכנסייה הביזאנטית נחרבה ברעידת האדמה של 749 לספירה, שהרסה בארץ ערים שלמות.
התקופה העבאסית

בתקופה העבאסית הכנסייה נבנית מחדש. עובדה זו הופכת את הכנסייה ליחידה מסוגה שנבנתה בארץ ישראל. ככל הנראה האוכלוסייה הנוצרית בטבריה הייתה חזקה ועמידה מספיק, על מנת לקבל אישור לבנייה של הכנסייה. לכן, למרות השימוש הרב שנעשה באבני הבנייה המקוריות מהתקופה הביזאנטית, המבנה שהוקם, הוא מבנה חדש לחלוטין והוא משלב גם סגנון אדריכלי מוסלמי בבנייה עצמה. דבר זה ניכר בעמודים ובקשתות, שנבנו בצורה המזכירה מסגדים במסופוטמיה. ממצא נוסף יוצא דופן היה ציור קיר ובו פנים של קדוש, הפרסקו כנראה נוצר במאה ה־11 לספירה, הובא לכנסייה ונגנז שם. שלב הבנייה המאוחר ביותר בכנסייה מתוארך למאה ה־12, התקופה הצלבנית והיא ננטשה ככל הנראה לאחר קרב קרני חיטין בשנת 1187. במאה ה־13 עוד גרו שם יושבים ארעיים ולאחר מכן היא ניטשה לגמרי, עד לחשיפתה מחדש בחפירה ארכאולוגית. כיום הכנסייה היא חלק מגן לאומי ברניקי.
הערות שוליים

1 2 3 4 5 6 7  יזהר הירשפלד, כנסיית העוגן בפסגת הר ברניקי שליד טבריה, קדמוניות 3-4, 1993, עמ' 120-127
↑  רוני בן אריה, פני קדוש בציור קיר בכנסייה שבהר ברניקי, קדמוניות 3-4, 1993, עמ' 128-129
↑  גן לאומי ברניקי – iNature, באתר inature.info
רוברט הייז

| --- | --- |

רוברט הייז, 2013
 לידה:  24 ביולי 1947 (בן 77) בת'סדה, מרילנד, ארצות הברית
 שם במה:  רוברט הייז
 מדינה:  ארצות הברית 
 תקופת הפעילות:  מ-1975
 עיסוק:  משחק, בימוי, הפקה
 מקום לימודים:  תיכון בלוויו איסט  Grossmont College  אוניברסיטת סן-דייגו 
 בן או בת זוג:  Cherie Currie (12 במאי 1990–1997) 
 צאצאים:  Jake Hays 
 פרופיל ב-IMDb
 
רוברט הייז (באנגלית: Robert Hays, נולד ב-24 ביולי 1947) הוא שחקן אמריקאי הידוע בעיקר בתפקידו כטד סטרייקר בסרט "טיסה נעימה" משנת 1980.
הייז החל את הקריירה שלו במספר תוכניות טלוויזיה, אשר לא האריכו ימים. בין התוכניות בהן השתתף: "החלוצים הצעירים", "אנג'י", "איש הכוכבים" ו-"FM". הייז הופיע בתפקיד אורח במספר פרקים של הסדרה "מופע שנות ה-70", בתפקיד "באד", האיש שחשבו כי הוא אביו של הייד. לאורך השנים הייז ביים והפיק מספר סרטים ותוכניות טלוויזיה. כמו כן דיבב מספר דמויות של גיבורי על, בהן ספיידרמן, הענק הירוק ואיירון מן, בסדרות הטלוויזיה המצוירות, המבוססות על דמויות הקומיקס.
פילמוגרפיה

רשימה חלקית של הופעותיו בקולנוע ובטלוויזיה:
1980 - טיסה נעימה
1982 - טיסה נעימה 2
1993 - המסע המופלא הביתה
1994 - אין קינוח, אבא, עד שתכסח את הדשא
1998 - קלי קלי - סדרת טלוויזיה
1999 - בגבולות המסתורין
2000 - מופע שנות ה-70
2008 - סופרהירו
ג'וד לאו

| --- | --- |

ג'וד לאו בכנס "קומיק-קון" בסן דייגו, יולי 2018
 לידה:  29 בדצמבר 1972 (בן 52) אנגליה לונדון, אנגליה, הממלכה המאוחדת
 שם לידה:  David Jude Heyworth Law 
 סוגה מועדפת:  קומדיה שייקספירית 
 מדינה:  הממלכה המאוחדת 
 תקופת הפעילות:  מ-1987
 מקום לימודים:  בית הספר אליין  אקדמיית האלי  בית הספר ג'ון בול 
 בן או בת זוג:  סיידי פרוסט (1997–2003)  פיליפה קואן (30 באפריל 2019–?)  סיינה מילר (2003–2011)  רות וילסון (2012–2014) 
 צאצאים:  איריס לאו, ראף לאו, ראף לאו 
 פרסים והוקרה:  פרס באפט"א לשחקן המשנה הטוב ביותר
 פרופיל ב-IMDb
 
דייוויד ג'וד הייוורת' לאו (באנגלית: David Jude Heyworth Law; נולד ב-29 בדצמבר 1972) הוא שחקן קולנוע, מפיק ובמאי אנגלי.
לאו, 2011
ביוגרפיה

לאו נולד בלואיסהם, דרום לונדון שבממלכה המאוחדת למשפחה נוצרית-אנגלית. שני הוריו הם מורים. שמו הפרטי ניתן לו בהשראת השיר של הביטלס "היי ג'וד". אחותו נטשה היא אמנית ומעצבת גרפית.
הוא התחיל לשחק בגיל צעיר. כשהיה בן 12 הופיע במחזמר יוסף וכתונת הפסים המשגעת ובגיל 17 הוא נשר מהתיכון ושיחק בטלוויזיה באופרת הסבון הבריטית "משפחות".
בצילומי הסרט Shopping פגש את סיידי פרוסט. השניים נישאו ב-2 בספטמבר 1997 לזוג ארבעה ילדים: פינליי (בן חורג ללאו, נולד ב-1990), רפרטי (נולד ב-1996), הדוגמנית והשחקנית איריס (נולדה ב-2000), ורודי (נולד ב-2002). קייט מוס היא הסנדקית של איריס. הזוג התגרש ב-29 באוקטובר 2003. ב-2005, לאחר שנתיים של משא ומתן, הגיעו הזוג להסדר הגירושין.
לאו התארס לסיינה מילר, אשר כיכבה איתו באלפי. ב-18 ביוני 2005, פרסם לאו התנצלות פומבית לארוסתו על כך שהיה לו רומן עם המטפלת של ילדיו מאשתו לשעבר; למרות הפרשיה המביכה, הזוג השלים לתקופה קצרה. ב-12 בנובמבר 2006, פרסם הזוג כי הקשר ביניהם נגמר. במהלך ארבע השנים שלאחר מכן היו ללאו מספר מערכות יחסים קצרות, ומאחת מהן (רומן קצר-מועד עם מלצרית צרפתייה) אף נולדה לו בת. במהלך 2010 פורסמו מספר עדויות מצולמות לכך שמילר ולאו חזרו לנהל מערכת יחסים רומנטית, ובאוגוסט 2010 אף פורסם כי השניים ערכו טקס נישואין פרימיטיבי במהלך חופשה בדרום-אמריקה, על מנת לבטא את מחויבותם זה לזה.
במרץ 2015, נולדה בתו החמישית של לאו מאישה בשם קתרין הארדינג. לאו טוען כי הם אינם במערכת יחסים.
במאי 2019 נישא בטקס קטן ואינטימי לפיליפה קואן שהייתה בת זוגו במשך ארבע שנים. פיליפה היא ד"ר לפסיכולוגיה ובעלת חברה לייעוץ ארגוני. לזוג שני ילדים.
קריירה

ב-1987 החל לאו לשחק בתיאטרון הלאומי לצעירים. ב-1989 הוא קיבל את תפקידו הראשון בטלוויזיה, בסרט המבוסס על ספר הילדים "The Tailor of Gloucester". לאחר ששיחק במספר תפקידים משניים בטלוויזיה הבריטית, לאו פרץ לתודעה בסרט הפשע "שופינג" (1994).
תפקידו המשמעותי הראשון בקולנוע היה ב-1997 בסרט "מה קרה בגטקה?". בנוסף הוא הופיע בסרט "ויילד" בתפקיד בוזי שהיה המאהב של אוסקר ויילד. פריצת הדרך הקולנועית שלו הייתה ב-1999, בסרט "הכישרון של מר ריפלי", אותו ביים אנתוני מינגלה. על סרט זה לאו היה מועמד לפרס האוסקר לשחקן המשנה הטוב ביותר וזכה בפרס באפט"א לשחקן הטוב ביותר בתפקיד משנה.
לאו הקים חברת הפקות "Natural Nylon" יחד עם אשתו סיידי פרוסט ועם השחקנים יואן מקגרגור, שון פרטווי וג'וני לי מילר. ב-2002 הופיע לצד טום הנקס ופול ניומן ב"הדרך לפרדישן", וב-2003 היה מועמד שוב לפרס האוסקר כשחקן הטוב ביותר על תפקידו ב"קולד מאונטן" לצידה של ניקול קידמן.
בשנת 2004 הופיע בסרט המדע בדיוני "סקיי קפטן" לצד גווינת' פלטרו, אנג'לינה ג'ולי. סרטו הבא היה "אלפי", הפקה מחודשת של הסרט מ-1966 בו גילם מייקל קיין את התפקיד הראשי. עוד באותה שנה שיחק בקומדיה "אני אוהב האקביז", ובדרמה הרומנטית "קרוב יותר" לצד ג׳וליה רוברטס ונטלי פורטמן, בתפקיד השחקן ארול פלין בסרט "הטייס".
ב-2006, הופיע בסרט "החופשה" לצד קמרון דיאז.
בשנת 2007, הופיע בסרט "משחקי בילוש לצד מייקל קיין.
בשנת 2009 הופיע בהצגה המלט בברודוויי.
באותה שנה, הוא כיכב בסרטו של גאי ריצ'י "שרלוק הולמס" בתפקיד דוקטור ווטסון עוזרו הנאמן של שרלוק הולמס (רוברט דאוני ג'וניור). וב-2011 הופיעו השניים בסרט ההמשך שרלוק הולמס: משחק הצללים, כמו כן הוא שיחק את אביו של הוגו בסרט "הוגו".
בשנת 2012, הוא כיכב לצד קירה נייטלי בסרט אנה קארנינה, ודובב את דמותו של פיץ' בסרט שומרי האגדות. ב-2013, הוא שיחק בסרט "תופעות לוואי" לצד רוני מארה וצ'נינג טייטום. בשנת 2014 לאו שיחק בתפקיד הראשי בסרט "הים השחור" ובסרט "מלון גרנד בודפשט". ב-2015 הוא שיחק בסרט "מרגלת".
בשנת 2017 כיכב בתפקיד הראשי בסדרה האפיפיור הצעיר מאת היוצר פאולו סורנטינו. כמו כן שיחק את דמותו של וורטיגרן בסרט "קינג ארתור: אגדת החרב", פנטזיה היסטורית על המלך ארתור אשר הפך למיתוס, לצידם של צ'ארלי האנם, אריק באנה, אסטריד ברג'ס פריסבי ודג'ימון הונסו.
בשנת 2019 שיחק בסרט "יום גשום בניו יורק", קומדיה רומנטית שכתב וביים וודי אלן. באותה שיחק בסרט הקצר "הכובע" לצד בנו ראף לאו. הסרט היה מועמד בקטגוריית הסרט הקצר הבריטי הטוב ביותר לשנת 2020 ב-"Raindance Film Festival".
באוגוסט 2024, הוקרן בפסטיבל הסרטים של ונציה הסרט "The Order" בו לאו מגלם סוכן FBI הנלחם בטרוריסטים נאו-נאצים בארצות הברית של 1983. לאו זכה למחיאות כפיים סוערות שנמשכו שבע דקות לאחר שהסתיימה הקרנת הסרט.
בדצמבר 2024, כיכב באחד התפקידים הראשיים בסדרה "מלחמת הכוכבים: צוות שלד" בתור ראש כנופיית פיראטים לשעבר בחלל.